PATVIRTINTA

Marijampolės Sūduvos gimnazijos

direktoriaus 2025 m. sausio 23 d.

įsakymu Nr. V-18

**MARIJAMPOLĖS SŪDUVOS GIMNAZIJOS MOKINIO PADĖJĖJO PAREIGYBĖS APRAŠYMAS**

**I SKYRIUS**

**PAREIGYBĖ**

1. Marijampolės Sūduvos gimnazijos mokinio padėjėjas yra priskiriamas kvalifikuotų darbuotojų pareigybės grupei.

2. Pareigybės lygis – mokinio padėjėjas priskiriamas C lygio pareigybei.

**II SKYRIUS**

**SPECIALŪS REIKALAVIMAI ŠIAI PAREIGAS EINANČIAM MOKINIO PADĖJĖJUI**

3. Dirbti mokinio padėjėju turi teisę:

3.1. asmuo, įgijęs ne žemesnį nei vidurinį išsilavinimą. Šis asmuo per 2 metus nuo darbo mokinio padėjėju pradžios turi išklausyti ne mažiau nei 16 valandų mokymus dėl darbo su specialiųjų ugdymosi poreikių turinčiais mokiniais;

3.2. asmuo, turintis pedagogo kvalifikaciją. Šis asmuo per 2 metus nuo darbo mokinio padėjėju pradžios turi išklausyti ne mažiau nei 8 valandų mokymus dėl darbo su specialiųjų ugdymosi poreikių turinčiais mokiniais;

3.3. asmuo, turintis pedagogo padėjėjo kvalifikaciją.

4. Dirbti kitu specialistu turi teisę asmuo, įgijęs ne žemesnį nei vidurinį išsilavinimą. Šis asmuo per 2 metus nuo darbo kitu specialistu pradžios turi išklausyti ne mažiau nei 16 valandų mokymus dėl darbo su specialiųjų ugdymosi poreikių turinčiais mokiniais.

**III SKYRIUS**

**ŠIAS PAREIGAS EINANČIO MOKINIO PADĖJĖJO FUNKCIJOS**

5. Mokinio padėjėjo funkcijos:

5.1. padėti mokiniui ar (ir) mokinių grupei atlikti su savitarna, savitvarka ir maitinimusi susijusias veiklas;

5.2. padėti mokiniui įsitraukti į ugdomąsias veiklas, dalyvauti ugdymo procese, pasiruošti pamokai reikiamas priemones, teikti pagalbą pertraukų tarp pamokų metu ir t. t.;

5.3. padėti orientuotis aplinkoje, judėti;

5.4. prireikus palydėti mokinį į specialios paskirties erdves, jose užtikrinti jo saugumą;

5.5. perskaityti tekstą ir (ar) padėti konspektuoti;

5.6. padėti naudotis ugdymui skirtomis techninės pagalbos priemonėmis pagal mokytojo ar švietimo pagalbos specialisto pateiktą instrukciją, padėti mokytojui jas paruošti;

5.7. konsultuotis su Gimnazijos vaiko gerovės komisija, mokytoju, švietimo pagalbos specialistu dėl taikytinų veiksmų, kurie padėtų mokiniui įsitraukti į ugdymo procesą ir jame dalyvauti;

5.8. vykdyti švietimo pagalbos ir kitų specialistų rekomendacijas, instrukcijas, kurios yra nurodytos individualaus ugdymo plane;

5.9. padėti mokiniui elgtis socialiai priimtinu būdu, išvengti elgesio, kuris neatitinka socialinio, kultūrinio, situacinio ar fizinės aplinkos, kurioje jis vyksta, konteksto bei gali būti laikomas neįprastu, netinkamu arba trikdančiu dėl aplinkos, kurioje jis pasireiškia, (toliau – konteksto neatitinkantis elgesys) pasireiškimų, veikiant tiksliai pagal išankstinius susitarimus, pasireiškus konteksto neatitinkančiam elgesiui, padėti sustabdyti jį arba pasišalinti iš elgesį išprovokavusios aplinkos, teikti informaciją po konteksto neatitinkančio elgesio pasireiškimo, aptariant taikytų veiksmų efektyvumą su švietimo pagalbą teikiančiais specialistais;

5.10. pagal kompetenciją dalyvauti individualaus ugdymo plano įgyvendinimo aptarimuose;

5.11. bendradarbiauti su mokytojais, kitais švietimo pagalbą teikiančiais specialistais;

5.12. dalyvauti nacionaliniuose mokymosi pasiekimų patikrinimuose, pagrindinio ugdymo pasiekimų patikrinimuose ir brandos egzaminuose, kuriuose dalyvauja mokinys, kuriam teikiama Pagalba, juose vykdyti pedagoginės psichologinės tarnybos rekomendacijas;

5.13. vadovaujantis švietimo pagalbos specialistų rekomendacijomis padėti mokiniui integruotis į Gimnazijos bendruomenę, palaikyti draugystę su bendraamžiais, skatinti bendravimą ir bendradarbiavimą;

5.14. padėti įgyvendinti savirūpos planą;

5.15. esant poreikiui atlieka kitus darbus, nurodytus gimnazijos direktoriaus, neviršijant nustatyto darbo laiko;

5.16. gerbia mokinius kaip asmenis, nepažeidžia jų teisių ir teisėtų interesų;

5.17. pamatęs nelaimingą atsitikimą ar apie jį sužinojęs, nedelsiant suteikia pirmąją pagalbą nukentėjusiam ar nuveda nukentėjusį į gimnazijos medicinos kabinetą ir praneša apie įvykį gimnazijos direktoriui;

5.18. reaguoja į smurtą ir patyčias nepriklausomai nuo smurto ir patyčių formos, turinio, lyties, amžiaus, socialinio statuso, religinės ar tautinės priklausomybės ar kitų asmens ypatybių:

5.18.1. įtaręs ar pastebėjęs žodines, fizines, socialines patyčias, nedelsdamas įsikiša ir nutraukia bet kokius tokį įtarimą keliančius veiksmus;

5.18.2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

5.18.3. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis: tėvus (globėjus, rūpintojus) ir / ar gimnazijos darbuotojus, direktorių ir / ar institucijas (pvz.: policiją, greitąją pagalbą ir kt.);

5.19. sužinojęs, pastebėjęs ar įtaręs mokinį esant apsvaigus nuo alkoholio, tabako ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio išnaudojimą, nedelsiant imasi tinkamų veiksmų ir prevencinių priemonių ir apie tai informuoja gimnazijos direktorių ir mokinio tėvus;

5.20. atpažinęs vaiką, kuris galimai patyrė smurtą artimoje aplinkoje, imasi būtinų veiksmų užkirsti kelią bet kokių smurto apraiškų pasikartojimui;

5.21. dalyvauja kvalifikacijos kėlimo kursuose ir seminaruose;

5.22. mokytojo padėjėjas turi dirbti dorai ir sąžiningai, laiku ir tiksliai vykdyti teisėtus darbdavio nurodymus, laikytis darbo drausmės, darbuotojų saugos ir sveikatos reikalavimų, tausoti įstaigos turtą, kultūringai aptarnauti klientus, būti paslaugus, laikytis etikos normų, nesivelti į emocinį barnį, reaguoti į pastebėtą smurtą ar patyčias.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_